Alibaba เปิดตัวหุ่นยนต์เขียนโฆษณา
“เราสามารถเขียนโฆษณาได้ภายใน 1 วินาทีหรือไม่ ?”  นี่เป็นอีกหนึ่งเรื่องที่หลายๆ คนคงจะไม่คาดคิดว่า หุ่นยนต์จะสามารถเข้ามามีบทบาทได้  เพราะงานเขียนเป็นงานที่ใช้ความคิดสร้างสรรค์ ซึ่งหุ่นยนต์ไม่น่าจะทำได้ แต่เรื่องนี้กลับเกิดขึ้นจริงเป็นที่เรียบร้อยแล้ว  เรื่องนี้เป็นอย่างไร ลงทุนแมนจะเล่าให้ฟัง
9 ก.ค. 2561

Alibaba เปิดตัวหุ่นยนต์เขียนโฆษณา / โดย ลงทุนแมน
“เราสามารถเขียนโฆษณาได้ภายใน 1 วินาทีหรือไม่ ?”
นี่เป็นอีกหนึ่งเรื่องที่หลายๆ คนคงจะไม่คาดคิดว่า
หุ่นยนต์จะสามารถเข้ามามีบทบาทได้
เพราะงานเขียนเป็นงานที่ใช้ความคิดสร้างสรรค์ ซึ่งหุ่นยนต์ไม่น่าจะทำได้
แต่เรื่องนี้กลับเกิดขึ้นจริงเป็นที่เรียบร้อยแล้ว
เรื่องนี้เป็นอย่างไร ลงทุนแมนจะเล่าให้ฟัง
เมื่อเร็วๆ นี้มีข่าวน่าสนใจ Alimama ซึ่งเป็นบริษัทลูกของอาลีบาบาได้เปิดตัวปัญญาประดิษฐ์ สำหรับงานเขียนโฆษณา หรือ AI Copywriter
เรื่องนี้ได้กลายเป็นที่จับตาในวงการสื่อของประเทศจีนเป็นอย่างมาก
เพราะว่าจากเดิมโฆษณาหนึ่งชิ้นที่เราต้องใช้เวลานานและบางครั้งต้องใช้คนเป็นจำนวนมากในการเขียน
กลับสามารถเกิดขึ้นได้ภายในเวลาเพียง 1 วินาทีเท่านั้น ด้วยความยาวที่มากถึง 20,000 ประโยค
และการใช้งานก็ไม่ยากเพียงแค่ป้อนลิงก์สินค้าที่ต้องการ
หุ่นยนต์ก็จะนำเสนอตัวอย่างคำโฆษณาออกมาให้เลือกไปใช้ได้เลย
แล้วหุ่นยนต์จะเขียนสู้กับคนได้รึเปล่า ?
ถ้าเป็นภาพของหุ่นยนต์ในสมัยก่อนเรื่องนี้ก็อาจจะเป็นไปไม่ได้
เพราะว่าหุ่นยนต์จะสามารถทำได้แค่ตามที่เราป้อนคำสั่งเท่านั้น
แต่ปัจจุบันนี้หุ่นยนต์สามารถที่จะพัฒนาตัวเองจากการเรียนรู้ถูกผิดเหมือนอย่างมนุษย์
ซึ่งหุ่นยนต์ของ Alimama เองก็เป็นในลักษณะนี้เช่นเดียวกันภายใต้เทคโนโลยี Deep Learning และการประมวลผลภาษาธรรมชาติ
ล่าสุดหุ่นยนต์ของ Alimama ได้รับการประเมินจากบริษัทว่า
มีประสิทธิภาพที่ใกล้เคียงกับมนุษย์แล้ว ซึ่งทั้งหมดนี้เป็นผลมาจากการเรียนรู้งานเขียนหลายล้านตัวอย่าง
หุ่นยนต์นี้ได้มีการเปิดให้ใช้ในเว็บไซต์ของเครืออาลีบาบาอย่าง Taobao, Tmall, 
 และ 
 เรียบร้อยแล้ว
หลังการเปิดใช้งานไม่นาน พบว่ามีผู้ใช้งานหุ่นยนต์ตัวนี้เฉลี่ยไม่ต่ำกว่า 1 ล้านครั้งต่อวัน
ถ้าดูจากยอดผู้ใช้แล้ว แสดงว่าหุ่นยนต์เขียนของโฆษณาของ Alimama น่าจะมีประสิทธิภาพที่ดีเลยทีเดียว
แม้ว่าในตอนนี้อาจจะมีบางส่วนยังไม่ดีเทียบเท่ากับสิ่งที่คนเขียน
แต่ในอนาคตอันใกล้หุ่นยนต์จะพัฒนาตัวเองขึ้นเรื่อยๆ จนแซงหน้าไปในที่สุด
จากเดิมที่เราเคยคิดกันว่ามนุษย์เรามีความคิดที่เหนือกว่าหุ่นยนต์
เพราะว่ามนุษย์สามารถสร้างสรรค์สิ่งใหม่ๆ ออกมา
หรือพูดง่ายๆ ก็คือ มนุษย์เราจะสามารถสร้างไอเดียใหม่ๆ อยู่เสมอซึ่งหุ่นยนต์สร้างไอเดียไม่ได้
แต่ตอนนี้หุ่นยนต์ได้ก้าวเข้ามาเป็นที่เรียบร้อยแล้ว
และเรื่องนี้น่าจะไม่ได้จบอยู่เพียงแค่งานเขียนโฆษณาเท่านั้น
อีกหน่อยเราอาจจะได้อ่านนิยายที่หุ่นยนต์เขียน
หรือแม้กระทั่งข่าวที่เราเห็นทุกวันนี้อาจจะถูกเขียนโดยหุ่นยนต์ก็เป็นไปได้
หลายๆ คนอาจจะมองว่าเรื่องนี้ไม่ได้เกี่ยวข้องกับตัวเราเท่าไหร่นัก
แต่จริงๆ แล้ว เรื่องนี้กำลังค่อยๆ กลืนเข้ามาในทุกๆ อุตสาหกรรมและชีวิตประจำวันของเรา
เราลองคิดดูว่าอีก 5 ปีผ่านไป หุ่นยนต์เหล่านี้จะสามารถเรียนรู้และมีประสิทธิภาพดีขึ้นขนาดไหน
เมื่อถึงตอนนั้น หุ่นยนต์จะสามารถแทนที่เราได้อย่างสมบูรณ์
จนเราแยกไม่ออกว่าสิ่งไหนเป็นผลงานของหุ่นยนต์ สิ่งไหนเป็นผลงานของมนุษย์
และก็เช่นกัน
บทความที่คุณกำลังอ่านอยู่นี้ อาจจะถูกเขียนด้วยหุ่นยนต์ก็เป็นได้..
----------------------
ติดตามบทความอื่นๆ แบบเรียลไทม์ได้ที่แอปพลิเคชันลงทุนแมน โหลดฟรีทั้ง iOS และ android 
.
หนังสือลงทุนแมนให้อ่านยามว่าง เล่ม 1.0-4.0 หาซื้อได้ที่ร้านหนังสือชั้นนำทั่วประเทศ
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
Reference
-
-
[8090].